LIGJI Nr. 03/L-215 PËR QASJE NË DOKUMENTE PUBLIKE/10

KREU V ORGANI I PAVARUR PËR QASJE NË DOKUMENTE PUBLIKE

 Neni 17 Institucioni i Avokatit të Popullit

  1. Institucioni i Avokatit të Popullit është organ i pavarur, i cili ndihmon qytetarët për realizimin e së drejtës për qasje në dokumentet e nevojshme të cilat u janë refuzuar.

  2. Detyrë e Institucionit të Avokatit të Popullit është që të kujdeset për realizimin e papengueshëm të së drejtës për qasje në dokumente publike, e sidomos:

  2.1. të ndërmerr masat e nevojshme për të promovuar dhe përkrahur të drejtat themelore për qasje në dokumente, dhe

  2.2. t’ia paraqesë Kuvendit raportet e rregullta për zbatimin e së drejtës për qasje në dokumente zyrtare, nga institucionet publike.

  3. Institucioni i Avokatit të Popullit shërbimet për qytetarët i kryen pa pagesë.

  4. Pala e pakënaqur në procedurën e realizimit të së drejtës në qasje në dokumente publike, mund ti drejtohet me ankesë edhe institucioneve të tjera publike.

 KREU VI ZBATIMI

 Neni 18 Gjuhët

  Qytetarët, ashtu siç është e përcaktuar në Kushtetutën e Republikës së Kosovës, i ushtrojnë të drejtat e tyre të përcaktuara në këtë ligj, në gjuhën e tyre përkatëse.

 Neni 19 Informimi i publikut mbi të drejtat e tij për qasje në dokumente

  1. Institucionet publike duhet të informojnë publikun për të drejtat e tij për qasje në dokumente zyrtare dhe mënyrën në të cilën kjo e drejtë mund të ushtrohet. Gjithashtu duhet të ndërmarrin masat e nevojshme për të:

  1.1. përmbushur detyrat dhe obligimet e tyre lidhur me zbatimin e kësaj të drejte;

  1.2. ofruar informata mbi çështje apo aktivitetet për të cilat janë përgjegjëse;

10